Fiat M11/39

Fiat-Ansaldo M11/39 buvo itališkas II pasaulinio karo vidutinis tankas. Jis buvo naudojamas Afrikoje ir Italijoje 1939–1944 m. Oficialiai tankas buvo vadinamas Carro Armato (šarvuota transporto priemonė) M11/39. Pavadinimas šifruojamas taip: M – vidutinis tankas (medium), 11 – svoris tonomis, 39 – gamybos metai.

Šio tanko dizainas buvo pasiskolintas iš britiškojo Vickers 6-Ton. Ypatingai tai matosi pagal vikšrų ir pakabos dizainą. Tankas buvo naudojamas trumpą laiką, nes dizainas nebuvo tinkamas, taip pat pagrindinė 37 mm patranka nebuvo pritaikyta tinkamai veikti – ji sukosi tik 15°, neradus tinkamos vietos bokštelyje. Taip pat M11/39 tankas pasižymėjo blogu patikimumu ir techninėmis savybėmis, buvo gana lėtas, šarvai lengvai pramušami. Nors pagal planus tanke buvo palikta speciali vieta radijui, nei vienas jų nebuvo įmontuotas.

Iš viso buvo pagaminta 100 Fiat M11/39 tankų. Jie naudodavo 105 AG galios Fiat SPA 8T V-8 dyzelinį variklį.

Kategorija:Antrojo pasaulinio karo tankai